El Piló celebra el seu VII Vetlada Cultural amb teatre i folklore valencià
2025-07-24

Dissabte passat 28 de maig, el Centre Cultural Tívoli va acollir la celebració de la VII Vetlada Cultural organitzada per l’Entitat Cultural Valenciana El Piló de Burjassot.

La primera part d’aquesta cita amb la cultura valenciana va estar protagonitzada per l’estrena de la peça teatral “Càsting d’Ànimes”, guanyadora de l’edició de 2015 del Premi Josep Melià de Teatre, que El Piló convoca anualment, dins del Concurs de Narrativa. “Càsting d’Ànimes”, l’autor de la qual és Miquel Àngel Gascó i Rocha, es va posar en escena amb els actors i actrius que conformen el Grup de Teatre “Sense Trellat”.

Durant la segona part de la vetlada, que va estar presentada per Mª Victoria Selma, i dins del certamen “Retrobem la nostra música” organitzat per la Diputació de València, El Piló va participar amb les actuacions de l’Escola de Dolçaina i Tabal, l’Escola de Cant d’Estil, la Rondalla i el Grup de Danses El Piló.